Standardfinansiering er et begreb der blandt andet benyttes af ejendomsmæglere på salgsopstillinger. Standardfinansiering som begrebet er lavet for at give indblik i, hvor meget boligen koster at låne til. Samtidig er det lavet som et sammenligningsværktøj, da alle standardfinansieringer er beregnet på samme måde. Kigger man derfor på to boliger samtidigt, vil man kunne sammenligne boligerne på låneomkostninger, uanset hvilken ejendomsmægler der har dem til salg.